**Társasház-felújítási pályázat**

**2020.**

**Pályázati felhívás**

**1)    Támogatás célja, háttere**

Hajdúszoboszló Város Önkormányzatának Képviselő-testülete a településen lévő társasházak felújításának pénzügyi támogatásáról szóló 9/2020. (IV. 23.) önkormányzati rendelete alapján társasház felújítási pályázatot hirdet.

**2)    Pályázók köre**

Társasház felújítási támogatás igénybevételére jogosultak Hajdúszoboszló városban lévő társasházak és lakásszövetkezetek, ha a felújítással érintett épület az alábbi közterületen található címmel azonosítható be:

a) Hősök tere 5-6.sz

b) Hősök tere 19.sz.

c) Szilfákalja 7-43 sz.

d) Hőforrás u. 2. sz.

**3)    Támogatható felújítási munkálatok**

3.1/ A pályázat útján elnyerhető támogatás kizárólag városképi jelentőségű, külső homlokzatot (falazat, nyílászáró és tetőszerkezet) érintő – kivéve üzleti célú helyiségek felújítása – és e mellett választható, meghatározott energetikai felújításra vehető igénybe.

3.2/ Társasház teljes körű külső homlokzat felújítása mellett támogatott energetikai felújítási munkák:

a) energetikai korszerűsítés: teljes nyílászáró csere és a homlokzat teljes külső hőszigetelése;

b) energetikai korszerűsítés: fűtéskorszerűsítés (kizárólag központi gépészeti berendezés – kazán csere);

c) megújuló energia alkalmazása (kizárólag központi egység);

d) energetikai korszerűsítés: elektromos hálózat korszerűsítése;

e) energetikai korszerűsítés: első fűtött lakószint alatti, utolsó fűtött lakószint feletti hőszigetelés;

f) szellőztető berendezés részleges vagy csak teljes felújítása, korszerűsítése.

**4)    Nem támogatható felújítási munkálatok**

4.1/ Társasház felújítás esetén a külső homlokzat teljes felújítása mellett sem támogatott felújítási munkák:

a) az épület fő tartószerkezeti elemeinek (alap, födém, fal, padló) részleges vagy teljes felújítása;

b) lépcsőház szerkezeti felújítása, burkolatcsere, lépcsőházak festése;

c) a társasházi tulajdonban lévő közműhálózat (gáz, víz, szennyvízcsatorna) felújítási munkái.

4.2/ Támogatás működési célra nem igényelhető.

**5)    Elnyerhető támogatás**

A pályázaton elnyert támogatás a fentiekben meghatározott munkák kivitelezési és lebonyolítási közvetlen költségeire (tervezés, szakértői díjjak, kivitelezés, műszaki ellenőr díja) használható fel. A támogatás átutalására a szakmai és műszaki ellenőrzés, valamint szakmai beszámoló és pénzügyi elszámolás után, utólag kerül sor. Egy társasház csak egy pályázatot nyújthat be.

Egy társasháznak legfeljebb a tervezett munka teljes költségének 10%-a adható, támogatás összege azonban nem lehet több bruttó 5 millió forintnál. A támogatás önerő kiváltására is felhasználható.

**5)    Pályázat kötelező tartalmi elemei**

- Pályázati adatlap. (pályázati felhívás **1. sz. melléklet**e, formanyomtatvány)

- Lakóépület rövid bemutatása.

- A pályázaton való részvételről döntő közgyűlés meghívója, mellékletekkel együtt,

- Közgyűlési-, vagy igazgatósági határozat, vagy ülés jegyzőkönyv kivonat, melynek tartalmaznia kell a következőket:

* a tervezett felújítási munkákra vonatkozó döntést,
* a kiválasztott kivitelező megnevezését, árajánlatának bruttó összegének megjelölését,
* a felújításra biztosított pénzügyi forrás megjelölésére vonatkozó döntést,
* a pályázó nevében a munka átvételére jogosult személyre vonatkozó döntést
* a műszaki ellenőr személyére vonatkozó döntést (műszaki ellenőr alkalmazása abban az esetben is szükséges, ahol a munka átvételét hatóság, vagy közműcég végzi, mivel ő igazolja a pályázati dokumentációban szereplő műszaki tartalom megvalósulását.).

- Tervezett felújítási munka műszaki dokumentációja

- Tervezett beruházás várható ütemezésének bemutatása.

- Szakági műszaki ellenőr jogosultsági dokumentumának másolata.

- Tervezett felújítási munkát tartalmazó, három különböző vállalkozótól származó, érvényes kivitelezői árajánlat tételes költségvetéssel.

- Tervezett felújítási munka elvégzéséhez szükséges esetleges szakvélemények, jogosultságok, hatósági engedélyek. Tartószerkezetet is érintő felújítási munka esetében statikai szakvélemény beadása kötelező. Engedélyköteles felújítási munka esetében az építési engedély hiteles másolatának beadása kötelező. Amennyiben nem engedélyköteles, úgy a hatóság erre vonatkozó igazolása. Homlokzati hőszigetelés esetén a tervező által dokumentálni kell a felújítás előtti és felújítás utáni „U” (hőátbocsájtási érték) értéket.

- Hajdúszoboszló Város Önkormányzat Képviselő-testületének a Hajdúszoboszló Város településképének védelméről szóló önkormányzati rendelet hatálya alá tartozó településképi bejelentési eljárás tudomásul vételét tartalmazó igazolást

- Nyilatkozat arról, hogy a társasháznak semmiféle köztartozása, és tartozása nincs az önkormányzat felé.

- Két hétnél nem régebbi bankszámla-igazolás, vagy fedezetigazolás a társasház névre szóló és a felújítás céljára elkülönített összegéről.

- A társasháznak a tervezett felújítási költség és az adható támogatás különbözetével rendelkeznie kell.

- Alapító okirat vagy alapszabály. (össz. 1 db másolati példány beadása szükséges)

- Pályázói nyilatkozat. (pályázati felhívás **2. sz. melléklet**e, formanyomtatvány)

- Tulajdoni lap, hivatalos helyszínrajz (30 napnál nem régebbi).

- Az épület felújítás előtti energetikai tanúsítványa.

Átláthatósági nyilatkozat (**3. számú melléklet** formanyomtatvány)

Összeférhetetlenségi nyilatkozat (**4. számú melléklet** formanyomtatvány)

**A pályázati dokumentáció része a külön-külön számozott dokumentumokat felsoroló tartalomjegyzék.**

**6)    Pályázatok benyújtásának határideje és helye**

A pályázat beadási határideje: **2020.06.15. (hétfő), 16:00 óra**

A pályázati dokumentáció 1 eredeti papír alapon, 2 másolati példány papír alapon, külön-külön spirálozva összefűzve, és egy digitális példány CD/DVD lemezen, egy borítékban nyújtandó be.

A borítékra kérjük, írják rá:

**„Társasházak felújításának pénzügyi támogatása 2020”**

A pályázat személyesen és postai úton is benyújtható az alábbi címen:

Hajdúszoboszlói Polgármesteri Hivatal, 4200 Hajdúszoboszló, Hősök tere 1.

**7)    Pályázatok elbírálása**

A határidőn túl érkező pályázatok elbírálására nem kerül sor, azok érdemi vizsgálat nélkül elutasításra kerülnek.

A formailag nem megfelelő pályázatok egy alkalommal történő kiegészítésére a hiánypótlási értesítés kézhezvételétől számított 15 napon belül van lehetőség.

A formailag nem megfelelő adatlap esetén hiánypótlásra nincs lehetőség.

Formailag hibás a pályázat, ha

* nem felel meg az 5) pontban meghatározott tartalmi követelményeknek,
* nem a pályázati dokumentációban meghatározott módon tartalmazza az 5) pontban felsorolt tartalmi elemeket,
* a pályázói nyilatkozatban foglaltak nem felelnek meg a valóságnak.

Amennyiben a hiánypótlási határidőn túl is fennáll a formai hiba, a pályázat további értékelés nélkül elutasításra kerül.

A pályázatokat a z Önkormányzat Beszerzési Munkacsoportja bírálja el és tesz javaslatot a Képviselő-testület, mint döntéshozó részére. A Képviselő-testület döntésről a pályázók írásban értesítést kapnak, mely alapján sor kerül a támogatási szerződés megkötésére.

A támogatással érintett felújítási munkálatok kizárólag a támogatói döntést követően kezdhetők meg és csak ezek számolhatók el.

**8)    Tájékoztatási kötelezettség**

A támogatásba részesülő társasház vagy lakásszövetkezet köteles tábla kihelyezésével eleget tennie tájékoztatási kötelezettségének a pályázati felhívás **5. sz. melléklet**e szerint.

**9)    Adminisztratív információk**

A pályázatok benyújtása díjtalan.

A pályázati dokumentáció letölthető a város honlapjáról. ([www.hajduszoboszlo.eu](https://www.obuda.hu/))

Pályázattal kapcsolatos felvilágosítás: Hajdúszoboszlói Polgármesteri Hivatal illetékes irodái:

- műszaki kérdésekben: városi Főépítész, Gazdasági Iroda Városfejlesztési csoport

- pénzügyi kérdésekben: Gazdasági Iroda Pénzügyi csoport

- támogatási szerződéssel kapcsolatosan: Gazdasági Iroda Pénzügyi csoport/Titkárság

Telefon: +36/52-557-300

E-mail: [polgmhiv@hajduszob.hu](mailto:polgmhiv@hajduszob.hu)

**10) Elszámolás**

A pályázat elszámolásának kötelező tartalmi elemei:

* műszaki átadás-átvételi jegyzőkönyv és mellékletei (pályázati felhívás **6. sz. melléklet**e, formanyomtatvány)
* felelős műszaki vezetői nyilatkozat (pályázati felhívás **7. sz. melléklet**e, formanyomtatvány
* műszaki ellenőri nyilatkozat (pályázati felhívás **8. sz. melléklet**e, formanyomtatvány)
* nyilatkozat építési területen keletkezett nem veszélyes építési és bontási hulladék mennyiségéről (pályázati felhívás **9. sz. melléklet**e, formanyomtatvány)
* hulladék átvételi-befogadási nyilatkozat (pályázati felhívás **10. sz. melléklet**e, formanyomtatvány)
* pénzügyi és szakmai beszámoló tartalmi kellékei című dokumentum (pályázati felhívás **11. sz. melléklet**e, formanyomtatvány)

Elszámoláshoz szükséges dokumentumok letölthetők az önkormányzat honlapjáról. ([www.hajduszoboszlo.eu](https://www.obuda.hu/))